Document ID: 32014R1089

VYKONÁVACIE NARIADENIE KOMISIE (EÚ) č. 1089/2014
zo 16. októbra 2014,
ktorým sa mení vykonávacie nariadenie (EÚ) č. 367/2014, ktorým sa stanovuje čistý zostatok vyčlenený na výdavky EPZF
EURÓPSKA KOMISIA,
so zreteľom na Zmluvu o fungovaní Európskej únie,
so zreteľom na nariadenie Európskeho parlamentu a Rady (EÚ) č. 1306/2013 zo 17. decembra 2013 o financovaní, riadení a monitorovaní spoločnej poľnohospodárskej politiky a ktorým sa zrušujú nariadenia Rady (EHS) č. 352/78, (ES) č. 165/94, (ES) č. 2799/98, (ES) č. 814/2000, (ES) č. 1290/2005 a (ES) č. 485/2008 (1), a najmä na jeho článok 16 ods. 2,
keďže:
(1)
Vo vykonávacom nariadení Komisie (EÚ) č. 367/2014 (2) sa stanovuje čistý zostatok vyčlenený na výdavky Európskeho poľnohospodárskeho záručného fondu (EPZF), ako aj sumy vyčlenené na rozpočtové roky 2014 až 2020 pre Európsky poľnohospodársky fond pre rozvoj vidieka (EPFRV) v súlade s článkom 10c ods. 2, článkom 136 a článkom 136b nariadenia Rady (ES) č. 73/2009 (3) a článkom 66 ods. 1 nariadenia Európskeho parlamentu a Rady (EÚ) č. 1307/2013 (4).
(2)
V súlade s článkom 136a ods. 1 nariadenia (ES) č. 73/2009 a článkom 14 ods. 1 nariadenia (EÚ) č. 1307/2013 Francúzsko, Lotyšsko a Spojené kráľovstvo do 31. decembra 2013 oznámili Komisii svoje rozhodnutie previesť určitý percentuálny podiel svojich vnútroštátnych ročných stropov priamych platieb na kalendárne roky 2014 až 2019 na programy rozvoja vidieka financované z Európskeho poľnohospodárskeho fondu pre rozvoj vidieka (EPFRV), ako je uvedené v nariadení Európskeho parlamentu a Rady (EÚ) č. 1305/2013 (5). Príslušné vnútroštátne stropy boli upravené prostredníctvom delegovaného nariadenia Komisie (EÚ) č. 994/2014 (6).
(3)
V súlade s článkom 136a ods. 2 nariadenia (ES) č. 73/2009 a článkom 14 ods. 2 nariadenia (EÚ) č. 1307/2013 Chorvátsko, Malta, Poľsko a Slovensko do 31. decembra 2013 oznámili Komisii svoje rozhodnutie previesť určitý percentuálny podiel sumy vyčlenenej na podporu opatrení v rámci programov rozvoja vidieka financovaných z Európskeho poľnohospodárskeho fondu pre rozvoj vidieka (EPFRV) v období rokov 2015 až 2020 na priame platby, ako je uvedené v nariadení (EÚ) č. 1305/2013. Príslušné vnútroštátne stropy boli upravené prostredníctvom delegovaného nariadenia (EÚ) č. 994/2014.
(4)
V súlade s článkom 3 ods. 1 nariadenia Rady (EÚ, Euratom) č. 1311/2013 (7) sa čiastkový strop pre výdavky súvisiace s trhom a priame platby viacročného finančného rámca stanoveného v prílohe I k uvedenému nariadeniu upraví v rámci technických úprav podľa článku 6 ods. 1 uvedeného nariadenia po prevodoch medzi Európskym poľnohospodárskym fondom pre rozvoj vidieka a priamymi platbami.
(5)
Vykonávacie nariadenie (EÚ) č. 367/2014 by sa preto malo zodpovedajúcim spôsobom zmeniť,
PRIJALA TOTO NARIADENIE:
Článok 1
Vykonávacie nariadenie (EÚ) č. 367/2014 sa mení takto:
1.
Článok 1 sa nahrádza takto:
„Článok 1
Čistý zostatok vyčlenený na výdavky Európskeho poľnohospodárskeho záručného fondu (EPZF), ako aj sumy vyčlenené na rozpočtové roky 2014 až 2020 pre Európsky poľnohospodársky fond pre rozvoj vidieka (EPFRV) v súlade s článkom 10c ods. 2, článkami 136, 136a a 136b nariadenia (ES) č. 73/2009 a článkom 14 a článkom 66 ods. 1 nariadenia (EÚ) č. 1307/2013 sú uvedené v prílohe k tomuto nariadeniu.“
2.
Príloha sa nahrádza textom v prílohe k tomuto nariadeniu.
Článok 2
Toto nariadenie nadobúda účinnosť siedmym dňom po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 16. októbra 2014

Labels: 4
2
15
19